

LĒMUMS

Ādažos, Ādažu novadā

2024. gada 27. decembrī **Nr.** **490**

**Par nekustamā īpašuma lietošanas mērķa noteikšanu zemes vienības daļai Rīgas gatvē 5, Ādažos**

Ādažu novada pašvaldības dome izskatīja SIA “Ignitis Latvija”, reģ. Nr. 40103642991, juridiskā adrese: Gustava Zemgala gatve 74A, Rīga, LV-1039, šā gada 13. novembra iesniegumu (14.11.2024. pašvaldības reģ. Nr. ĀNP/1-11-1/24/6236) ar lūgumu noteikt nekustamā īpašuma lietošanas mērķi Rīgas gatve 5, Ādaži, Ādažu novads, plānotai zemes vienības ar kadastra apzīmējumu 8044 007 0002 daļai 73 m2 platībā sakarā ar noslēgto nomas līgumu ar zemes īpašnieku.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Starp nekustamā īpašuma Rīgas gatve 5, Ādaži, Ādažu nov., zemes īpašnieku SIA “Build Up” un SIA “Ignitis Latvija” 14.08.2023. ir noslēgts Nomas līgums Nr. 112/2023EV par zemes vienības daļu 73 m2 platībā ar apbūves tiesībām, elektromobiļu uzlādes stacijas ar ierīkotām stāvvietām uzstādīšanai. Iesniegumam pievienoti Ādažu novada būvvaldē saskaņotā projekta BIS-BL-755675-10224 plāna lapa ar paskaidrojuma rakstu un plānotās zemes vienības daļas robežu plāns.
2. Atbilstoši Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktam, lietošanas mērķi nosaka, ja tiek izveidota jauna zemes vienība vai zemes vienības daļa.
3. Nekustamā īpašuma valsts kadastra informācijas sistēmā nekustamā īpašuma Rīgas gatve 5, Ādaži, Ādažu nov., zemes vienības 15716 m2 platībā ar kadastra apzīmējumu 8044 007 0002 daļai 15715 m2 platībā reģistrēts nekustamā īpašuma lietošanas mērķis – “Komercdarbības objektu apbūve”, lietošanas mērķa kods 0801, un zemes vienības daļai 1 m2 platībā nekustamā īpašuma lietošanas mērķis - “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, lietošanas mērķa kods 1201.
4. Kadastra likuma 9. panta pirmā daļa nosaka, ka, zemes vienībai un zemes vienības daļai vai plānotai zemes vienībai un zemes vienības daļai nosaka nekustamā īpašuma lietošanas mērķi un lietošanas mērķim piekrītošo zemes platību. To atbilstoši Ministru kabineta noteiktajai kārtībai un vietējās pašvaldības teritorijas plānojumā noteiktajai izmantošanai vai likumīgi uzsāktajai izmantošanai nosaka vietējā pašvaldība.

Pamatojoties uz Kadastra likuma 9. panta pirmo daļu, Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 4. un 18. punktu un 16.1. apakšpunktu, kā arī pašvaldības domes Attīstības komitejas 11.12.2024. atzinumu, Ādažu novada pašvaldības dome

**NOLEMJ:**

1. Noteikt nekustamā īpašuma Rīgas gatve 5, Ādaži, Ādažu nov., zemes vienības ar kadastra apzīmējumu 8044 007 0002 plānotai zemes vienības daļai 73 m2 platībā nekustamā īpašuma lietošanas mērķi - “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, lietošanas mērķa kods 1201.
2. Saglabātnekustamā īpašuma Rīgas gatve 5, Ādaži, Ādažu nov., zemes vienības ar kadastra apzīmējumu 8044 007 0002 daļai 15642 m2 platībā nekustamā īpašuma lietošanas mērķi – “Komercdarbības objektu apbūve”, lietošanas mērķa kods 0801, un zemes vienības daļai 1 m2 platībā nekustamā īpašuma lietošanas mērķi - “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, lietošanas mērķa kods 1201.
3. Uzdot pašvaldības Centrālās pārvaldes Nekustamā īpašuma nodaļas nekustamā īpašuma un zemes lietošanas speciālistam Vollijam Kukam lēmumu iesniegt Valsts zemes dienesta Rīgas reģionālajai pārvaldei reģistrēšanai Nekustamā īpašuma valsts kadastra informācijas sistēmā.
4. Uzdot lēmuma izpildes kontroli pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU